Lara Colturi. Lara Colturi (2006-yil 15-noyabrda tugʻilgan) — asli italiyada tugʻilgan alban boʻlib, togʻ changʻisi sportchisi hisoblanadi, texnik va tezkor musobaqalarga ixtisoslashgan jahon kubogida ishtirok etadi. U 2022 FIS togʻ changʻisi Janubiy Amerika kubogida gʻolib chiqgan. Biografiyasi. Lara Colturi sobiq Olimpiya chempioni Daniela Ceccarelli va changʻi boʻyicha murabbiy Alessandro Colturining qizi. U Turin shahrida tugʻilgan va Suza vodiysidagi Cesana Torinese shahrida voyaga yetgan. Uning Yuriy ismli bitta ukasi bor. Colturining onasi 2020-yilda Albaniya changʻi federatsiyasiga maslahat boʻlib ishlay boshlagan va keyingi mavsumda federatsiyaning ayollar jamoasi texnik direktori boʻlgan. 2022-yil may oyida Colturi ASF bilan FIS aʼzoligini olgan va shu tariqa Albaniyani xalqaro maydona himoya qila boshlagan 2022-yilning 19-noyabrida 2023-yilgi togʻ changʻisi boʻyicha Jahon kubogi saralash musobaqasida Colturi Finlyandiyaning Levi shahrida slalom boʻyicha ishtirok etgan ammo ikkinchi bosqichga oʻta olmagan. Colturi keyingi haftada gigant slalomda 17-oʻrinni egallagan va togʻ changʻisi boʻyicha Jahon kubogida ishtirok etish huquqini qoʻlga kiritgan. Colturi Janubiy Amerika changʻi kubogida umumiy, slalom, gigant slalom va togʻ slalomi kombinatsiyasida gʻolib chiqgan. U 2022-yil 22-oktabr kuni Avstriyaning Solden shahrida jahon chempionatida debyut qilgan. Colturi Avstriyaning Sankt-Anton shahrida boʻlib oʻtgan 2023-yilgi oʻsmirlar oʻrtasidagi jahon chempionatida uchinchi eng yosh oltin medal sohibi boʻlgan. 2023-yilning 7-fevralida Lara mashgʻulot paytida oʻng tizzasidagi xoch bogʻlamidan jarohat olgan. U 2023-yil 28-oktabrda Solden gigant slalomda changʻi poygalari boʻyicha Jahon kubogi musobaqasida ishtirok etish bilan musobaqlarga qaytgan. Janubiy Amerika kubogi natijalari. Colturi umumiy Janubiy Amerika kubogi va uchta yoʻnalish turnirida gʻolib chiqgan.